ดูแลรักษาขนตาปลอม ทำความสะอาดขนตา เป่าและหวี
หาเวลาทำความสะอาดขนตาปลอมให้ได้ทุกวันหรืออย่างน้อย 2-3 ครั้งต่อสัปดาห์ ในช่วงที่ไม่ได้ทำความสะอาดให้ใช้น้ำอุ่นเล็กน้อยและการหวีขนตาปลอมเพื่อกำจัดคราบเล็กๆ น้อยๆ และฝุ่นออกไป วิธีการก็คือใช้น้ำอุ่นเล็กน้อยพรมลงบนขนตาแล้วค่อยๆ หวีแบบเบามือ อย่าให้ผลิตภัณฑ์ที่มีความชุ่มชื้นสูงอย่างแชมพู ครีมนวด กลีเซอรีน หรือครีมเนื้อเข้มข้นมาใกล้ขนตาปลอมหรือแนวขนตาเพื่อไม่ให้กาวเสื่อม เช่น ตอนอาบน้ำก็ให้เงยหัวไปข้างหลังเพื่อไม่ให้ผลิตภัณฑ์เหล่านี้โดนตา นอกจากนี้ก็ให้แตะแอลกอฮอล์ไอโซโพรพิล 70% บางๆ ลงบนแนวขนตาสัปดาห์ละครั้งเพื่อกำจัดน้ำมันส่วนเกินที่เกิดจากเหงื่อเวลาที่คุณออกกำลังกายบ่อยๆ อย่าไปงัด ถู หรือดึงตรงขนตาปลอม เพราะถ้าไม่ระวังขนตาปลอมอาจจะหลุดออกมาแล้วทำให้มันดูเป็นก้อนๆ ได้ และยังอาจทำให้ขนตาจริงหลุดออกมาด้วย ถ้าขนตาปลอมทำให้คุณรู้สึกคันหรือทำให้คุณรำคาญมากจริงๆ ก็ให้ช่างเขาเอาออกให้ อย่าใช้อายแชโดว์แบบครีม ใช้อายแชโดว์แบบฝุ่นตามปกติและเน้นทาให้ชิดหัวตา อย่าใช้อายไลเนอร์แบบน้ำเพราะอาจทำให้ขนตาปลอมเสียหาย และที่สำคัญที่สุดคืออย่าใช้มาสคารา เพราะจะทำให้ขนตาปลอมเสียหายและทำให้รู้สึกดูแห้งกรัง เลือกผลิตภัณฑ์ทำความสะอาดใบหน้าที่ไม่มีน้ำมันและแอลกอฮอล์ เพราะน้ำมันส่วนเกินจะทำให้กาวที่ติดขนตาหลุดออกได้ เพราะฉะนั้นคุณอาจจะเลือกผลิตภัณฑ์ทำความสะอาดใบหน้าชนิดโฟมหรือสบู่ล้างหน้าสูตรอ่อนโยน หรือจะใช้แชมพูเด็กก็ยังได้  แต่ถ้าใช้แชมพูเด็กก็อาจจะต้องระวังหน่อย เพราะมันอาจจะแห้ง คุณอาจจะเอาผลิตภัณฑ์ล้างหน้าชนิดโฟมเจือจางกับน้ำสักเล็กน้อยเพื่อให้มันอ่อนโยนขึ้นได้ มองหาผลิตภัณฑ์ทำความสะอาดสำหรับขนตาปลอมโดยเฉพาะ ล้างขนตาปลอมด้วยน้ำอุ่น เอาผลิตภัณฑ์ทำความสะอาดหยดลงปลายนิ้วและถูตรงเปลือกตาและขนตาเบาๆ ถูขึ้นถูลง อย่าถูซ้ายขวาหรืองัดขนตาขึ้นมาเพราะขนตาอาจจะหลุดได้หรือทำให้ขนตาจริงเสียหาย จากนั้นใช้น้ำอุ่นล้างให้สะอาดอีกครั้ง อย่าลืมทำความสะอาดแนวขนตาให้ดีเพราะแบคทีเรียและสิ่งสกปรกอื่นๆ มักจะสะสมอยู่ตรงบริเวณนี้มากที่สุด อย่าใช้สำลีแผ่นหรือสำลีก้อนทำความสะอาดขนตาปลอม เพราะใยสำลีอาจติดอยู่ในขนตาปลอมและคุณก็จะต้องค่อยๆ หยิบออกมา และคุณก็ไม่ควรใช้กระดาษเช็ดเครื่องสำอางด้วย เพราะอาจจะทำให้ขนตาปลอมร่วงหรือหลุดออกมาได้ หลังจากทำความสะอาดขนตาปลอมแล้ว เอาผ้าขนหนูมาค่อยๆ ซับหน้าให้แห้งแต่อย่าให้โดนตาเพื่อไม่ให้ขนตาปลอมหลุด จากนั้นปล่อยให้ขนตาปลอมแห้งตามธรรมชาติ แต่ถ้าอยากให้แห้งเร็วขึ้น ให้เอากระดาษทิชชู่ม้วนรอบนิ้วแล้วค่อยๆ ซับน้ำออกจากขนตา ถ้าคุณกลัวว่าถ้าซับน้ำแล้วขนตาปลอมจะหลุดมา คุณก็อาจจะแค่วางขนตาปลอมไว้บนกระดาษทิชชู่สัก 2-3 วินาทีเพื่อให้กระดาษทิชชู่ซับน้ำเอาไว้ ตั้งค่าไดร์ไว้ที่อุณหภูมิเย็นสุด จากนั้นเป่าขนตาปลอมข้างละประมาณ 10 วินาที และอย่าลืมให้ไดร์เป่าผมห่างจากหน้าประมาณ 1 ช่วงแขน อย่าทำแบบนี้บ่อยเกินไปเพราะไม่อย่างนั้นกาวขนตาปลอมอาจจะหลุดออกมา หลับตา ใช้แปรงมาสคาราที่แห้งและสะอาดค่อยๆ ปัดขนตาให้งอน จากนั้นใช้แปรงยีขนตาปลอมเล็กน้อย อย่าลากแปรงตรงฐานขนตา
ทำความสะอาดขนตาปลอมเป็นประจำ. อย่าให้ขนตาปลอมมีน้ำมัน. อย่าขยี้ตา. แต่งตาอย่างระมัดระวัง. หาผลิตภัณฑ์ทำความสะอาดใบหน้าสูตรอ่อนโยน. ล้างขนตา. อย่าใช้สำลีหรือกระดาษเช็ดเครื่องสำอาง. ปล่อยให้ขนตาปลอมแห้งตามธรรมชาติ. เป่าให้แห้ง. หวีขนตาปลอม.
https://www.wikihow.com/Clean-Eyelash-Extensions https://www.wikihow.com/Clean-Eyelash-Extensions https://www.wikihow.com/Clean-Eyelash-Extensions
Maintaining Your Extensions Washing Your Extensions Drying and Combing